Pink Flamingos

Pink Flamingos on yhdysvaltalainen vuonna 1972 valmistunut, John Watersin ohjaama mustan komedian elokuva. Elokuva on Watersin niin sanotun "roskatrilogian" ensimmäinen osa, johon kuuluvat myös elokuvat Female Trouble (1974) ja Desperate Living (1977).

Elokuva tunnetaan erityisesti sen pienibudjettisuudestaan sekä pahamaineisista ja tabuja sisältävistä kohtauksista. Esimerkiksi elokuvassa on kohtaukset, joissa miesnäyttelijät harrastavat suuseksiä sekä näyttelijä syö oikeaa koiran ulostetta. 

Pink Flamingosia pidetään merkkiteoksena queer-kulttuurissa ja sen historiassa. 

Juoni

200px|pienoiskuva|Elokuvan päähenkilö Babs Johnson eli Divine.
Pahamainen rikollinen, drag queen Divine (salanimellä Babs Johnson) asustaa äitinsä Edien, rikollisen poikansa Crackersin ja matkakumppaninsa Cottonin kanssa. He asuvat asuntovaunussa Phoenixin laitamilla Marylandin osavaltiossa. Saatuaan tietää, että iltapäivälehti on kutsunut Divineä "maailman saastaisimmaksi ihmiseksi", mustasukkaiset kilpailijat Connie ja Raymond Marble yrittävät anastaa hänen tittelinsä. 

Marblet pyörittävät mustan pörssin vauvakauppaa: he kidnappaavat nuoia naisia, jotka heidän miespalvelija Channing saattaa raskaaksi, ja myyvät vauvat lesbopareille. Näillä tuotoilla he rahoittavat pornografiaa ja heroiinikauppaa. Raymond ansaitsee rahaa myös itsensäpaljastamisella, jonka yhteydessä hän yrittää varastaa naisten käsilaukkuja. Myöhemmin  Raymond kohtaa transnaisen, joka estää hänen juonensa paljastamalla ensin rintansa ja sen jälkeen peniksensä, jolloin hän pakenee järkyttyneenä. 

Marblet palkkaavat vakoojan, Cookien, keräämään tietoja Divinesta tapailemalla Crackersia. Crackers raiskaa Cookien kiduttaessaan ja murskatessaan elävän kanan heidän välissään. Cookie kertoo Marbleille Divinen henkilöllisyyden, olinpaikan ja perheensä sekä tulevista syntymäpäiväjuhlistaan. 

Marblet lähettävät Divinelle syntymäpäivälahjaksi laatikollisen ihmisen ulosteita ja kortin, jossa he julistavat olevansa "maailman saastaisimpia ihmisiä". Divine julistaa, että paketin lähettäjien on kuoltava. Marblien ollessa poissa Channing pukeutuu Connien vaatteisiin ja matkii työnantajiensa kuulemia keskusteluja. Kun Marblet palaavat kotiin, he raivostuvat huomatessaan Channingin pilkkaavan heitä Connien vaatteissa, joten he erottavat hänet ja lukitsevat hänet komeroon, kun he lähtevät tekemään pahoja tekoja, kunnes palaavat. 

Munamies, joka toimittaa lasten pinnasängyssä nukkuvalle Edielle päivittäin kananmunia, tunnustaa rakkautensa häntä kohtaan ja kosii, johon Edie vastaa myöntävästi. Marblet saapuvat asuntovaunulla vakoilemaan Divinen syntymäpäiväjuhlia. Juhlissa viihdyttäjinä on yläosaton nainen, joka esittää käärmettä sekä mies, joka esittelee laskeutunutta peräaukkoaan. Marblet ilmiantavat poliiseille epäsiveellisistä juhlista. Poliisien saapuessa paikalle, Divine ja hänen vieraansa väijyttävät poliiseja, pilkkovat heidän ruumiinsa lihakirveellä ja syövät ne. Myöhemmin Edie ja Munamies menevät naimisiiin, ja Edie kuljettaa hänet pois kottikärryillä. 

Divine ja Crackers suuntaavat Marblesin talolle, jossa he nuolevat ja hierovat huonekaluja, mikä kiihottaa heitä niin paljon, että Divine alkaa antamaan suuseksiä Crackersille. He löytävät Channingin, jonka päästävät vapaaksi, mutta he eivät ole myötätuntoisia ja pakottavat hänet näyttämään heille raskaana olevat naiset, joita pidetään vankeina kellarissa. Divine ja Crackers vapauttavat naiset ja antavat heille suuren veitsen todeten, että he voivat tappaa hänet. Naiset käyttävät veistä Channingin kastroimiseen.  

Tällä välin Marblet polttavat Divinen asuntovaunun maan tasalle. Kun he pelaavat kotiin, huomaavat että Divine ja Crackers ovat käyneet paikalla. Samalla huomaavat Channingin, joka on vuotanut kuiviin kastroimisen seurauksena, ja että raskaana olevat naiset ovat paenneet. Löydettyään palaneen asuntovaununsa jäänteet Divine, Crackers ja Cotton palaavat Marblesien kotiin, sieppaavat heidät aseella uhaten ja vievät heidät tuhopolttopaikalle. Divine pyytää paikallisen lehdistön paikalle todistamaan Marblesien oikeudenkäyntiä ja teloitusta. Divine pitää epävirallisen oikeudenkäynnin, tuomitsee ja sitoo Marblesit. Cottons ja Crackers suosittelevat teloitusta, jolloin Marblesit sidotaan puuhun, päällystetään tervalla ja höyhenillä. Divine ampuu heitä päähän. 

Divine, Crackers ja Cotton päättävät innokkaasti muuttaa Boiseen, Idahon osavaltioon. Nähtyään pienen koiran ulostavan jalkakäytävällä, Divine ottaa ulosteet käteensä ja laittaa ne suuhunsa. 

Näyttelijät
200px|thumb|Alkuperäinen elokuvajuliste.

Elokuva Suomessa
Elokuvaa esitettiin syksyllä 1996 elokuvateatteri Orionissa arkistoelokuvana. Suomen televisiossa elokuva on esitetty televisiokanava Yle Teemalla 8.12.2008. 

Suomenkielisen tekstityksen sisältävää VHS-, DVD- tai Blu-Ray-julkaisua Suomessa ei ole julkaistu ainakaan toistaiseksi.

Lähteet

Aiheesta muualla

 Kehrääjä.com: Pink Flamingos: Oodi saastalle

Luokka:Elokuvat kannibalismista
Luokka:Elokuvat seksuaali- ja sukupuolivähemmistöistä
Luokka:Yhdysvaltalaiset mustan komedian elokuvat
Luokka:Vuoden 1972 yhdysvaltalaiset elokuvat